**Ministru kabineta rīkojuma projekta „Par valsts nekustamo īpašumu ieguldīšanu sabiedrības ar ierobežotu atbildību „Latvijas Lauku konsultāciju un izglītības centrs” pamatkapitālā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 40.pants, Valsts pārvaldes iekārtas likuma 88.panta pirmās daļas 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību „Latvijas Lauku konsultāciju un izglītības centrs” (turpmāk –LLKC) 2014.gada 23.maija dalībnieku sapulcē (protokols Nr.23/05/2014/2) nolēma, lai veicinātu LLKC attīstību un saglabātu kapitālsabiedrības konkurētspēju, palielināt LLKC pamatkapitālu par EUR 295 000, ieguldot LLKC pamatkapitālā valsts nekustamos īpašumus:* Eduarda Veidenbauma ielā 9, Tukumā ar kadastra Nr.9001 004 0684 – 95 000 EUR vērtībā;
* Brīvības iela ielā 46A, Balvos ar kadastra Nr.3801 003 0478 001 – 110 000 EUR vērtībā;
* „Pakalnieši”, Vestienas pagastā, Madonas novadā ar kadastra Nr.7096 004 0101 – 90 000 EUR vērtībā,

un lūgt Zemkopības ministriju, kā valsts kapitāla daļu turētāju (99,08%)  atbalstīt LLKC dalībnieku lēmumu un ieguldīt minētos valsts nekustamos īpašumus LLKC pamatkapitālā.LLKC kapitāldaļu turētājas ir Zemkopības ministrija un biedrība „Latvijas Zemnieku federācija” (turpmāk – Zemnieku federācija). Pamatkapitāls uz 2013.gada 31.decembri sastāda LVL 593 396,00 (pieci simti deviņdesmit trīs tūkstoši trīs simti deviņdesmit seši lati 00 santīmi), kas ir ekvivalents summai EUR 844 326,37, kas sastāv no 436 vienādām daļām - LR Zemkopības Ministrijai pieder 432 daļas LVL 587 952 vērtībā, kas ir ekvivalents summai EUR 836 580,31, t.i. 99.08%, Zemnieku federācijai - 4 daļas LVL 5 444 vērtībā, kas ir ekvivalents summai EUR7746,11, t.i. 0.92%. Vienas daļas vērtība LVL 1 361.00, kas ir ekvivalents summai EUR 1936,53.Kapitālsabiedrība nodrošina valsts deleģēto funkciju izpildi atbilstoši sekojošiem normatīvajiem aktiem:1. Lauksaimniecības un lauku attīstības likuma 13. panta trešajā un piektajā daļā, un astotās daļas 3.punktā noteiktajiem valsts pārvaldes uzdevumiem;2. 2009. gada 24. novembra Ministru kabineta noteikumu Nr. 1348 „Lauku saimniecību uzskaites datu tīkla izveidošanas, uzturēšanas un darbības kārtība” 4. punktu;3. 2010. gada 12. janvāra Ministru kabineta noteikumu Nr. 30 „Kultūraugu ražības prognozēšanas, lauksaimniecības statistikas izlases apsekojumu veikšanas un bruto seguma aprēķināšanas kārtība”;4. 2009. gada 17. jūnija Ministru kabineta noteikumiem Nr.573 „Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai” 14., 14.1 punktiem un 14.2 punkta 1.apakšpunktu, Valsts lauku un zivsaimniecības sadarbības tīkla sekretariāta pienāku­mus pilda SIA “Latvijas Lauku konsultāciju un izglītības centrs”;5. 2011. gada 4. oktobra Ministru kabineta noteikumi Nr.773 „Kārtība, kādā piešķir valsts un Eiropas Savienības atbalstu kompensāciju maksājumu veidā pasākumam "Atbalsts jaunajiem lauksaimniekiem" 6. 2011. gada 4. oktobra Ministru kabineta noteikumi Nr.772 „Kārtība, kādā piešķir valsts un Eiropas Savienības atbalstu kompensāciju maksājumu veidā pasākumam "Atbalsts daļēji naturālo saimniecību pārstrukturēšanai"”7. 2012. gada 29. maijā Ministru kabineta noteikumi Nr.381 „Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai”Valsts deleģēto funkciju veikšanai LLKC katru gadu slēdz līgumus ar Zemkopības ministriju, kas nosaka konkrētākus uzdevumus un pušu saistības. Lai nodrošinātu valsts deleģēto funkciju izpildi, LLKC ir izvirzījusi šādus kapitālsabiedrības darbības mērķus:1.ekspertīze(kultūraugu ražību prognozēšana, augkopības kultūru un lopu grupu bruto segumu aprēķini, aprēķinu veikšana ES atbalsta aprēķināšanai);2.sadarbības veicināšana **(**sadarbība starp dažādām lauku attīstībā iesaistītām organizācijām (lauksaimniecība, mežsaimniecība, zivsaimniecība, 40 vietējām rīcības grupām, kas Latvijā īsteno uz sabiedrības iniciatīvu balstīto LEADER pieeju u.c.), pārvaldes iestādēm, lauku uzņēmējiem un iedzīvotājiem);3.izglītošana un informēšana(semināri, apmācības, tālākizglītība, pieredzes apmaiņas braucieni, konferences, informatīvie izdevumi, rokasgrāmatas);4.uzņēmējdarbības veicināšana(atbalsts mazo lauku un zivsaimniecības uzņēmumu attīstībai, lauku jauniešu iesaiste uzņēmējdarbībā);5.datu iegūšana un apkopošana(Lauku saimniecību datu uzskaites tīkls un lauku saimniecību apsekojumi statistiskās informācijas iegūšanai);6. konsultācijas un pakalpojumi visā Latvijas teritorijā (lauksaimniecības, mežsaimniecības, zivsaimniecības un nelauksaimnieciskās uzņēmējdarbības sektoru lauku uzņēmējiem, organizācijām, iestādēm un iedzīvotājiem nozaru ražošanas procesos, kā arī grāmatvedības un biznesa plānošanas).LLKC papildus valsts noteiktajiem uzdevumiem sniedz neatkarīgas konsultācijas un pakalpojumus lauksaimniecības (augkopība, lopkopība, ekonomika, grāmatvedība, tālākizglītība), mežsaimniecības, zivsaimniecības un nelauksaimnieciskās uzņēmējdarbības nozarē. Paaugstinot kvalitātes standartus atbilstoši sabiedrības interesēm, galvenā mērķauditorija ir mikrouzņēmumi, mazie un vidējie lauksaimniecības, mežsaimniecības un lauku nelauksaimnieciskās uzņēmējdarbības uzņēmumi, kuru iespējas izmantot neatkarīgas konsultācijas un pakalpojumus esošajā tirgū ir ierobežotas. LLKC šobrīd nav līdzvērtīga tirgus dalībnieka attiecīgajā jomā, jo to traucē ierobežota pakalpojumu pieejamība un attālums līdz konsultāciju un pakalpojumu sniegšanas vietai, izcenojumi ar peļņas uzcenojumu. Lauksaimniecība un mežsaimniecība, būdamas izejvielu radītājas, ir stratēģiskas, kā arī eksportu veidojošas nozares, kuras saņem valsts un Eiropas Savienības tiešo atbalstu. Līdz ar to iespēja saņemt konsultācijas un pakalpojumus visā Latvijas teritorijā par cenu, kas nepārsniedz konsultācijas/pakalpojuma sniegšanas minimālās izmaksas, ir vērtējama kā papildu atbalsts lauksaimniecības uzņēmumiem, kuru konkurētspēja vēl nav sasniegusi Eiropas līmeni, bet kuri nodrošina Latvijas lauku ekonomikas dzīvotspēju. Lauksaimniecības izglītība Latvijā profesionālās formālās izglītības jomā ir vāji attīstīta. Savukārt reģionos lauksaimniecības uzņēmējdarbības izglītības centri ir neattīstīti, tālākizglītības iespējas netiek nodrošinātas, pakalpojumu saņemšanas vietas koncentrējas vietās, kur ir liels pieprasījums. Ar uzņēmuma sniegtajiem pakalpojumiem tiek veicināta Latvijas lauku teritorijas līdzsvarota attīstība (īpašs uzsvars Latgales novadiem), sekmēta jaunu darbavietu radīšana, kā arī veicināta lauku iedzīvotāju pārprofilēšanās uz jomām, kurās ir pieprasījums pēc darbaspēka. Tāpat lauku uzņēmēji, izmantojot uzņēmuma pakalpojumus, palielina savu efektivitāti un konkurētspēju. LLKC nodrošina svarīgus pakalpojumus, kas nepieciešami lauku uzņēmējiem un iedzīvotājiem, sekmējot to izglītošanu, informētību un lauku uzņēmumu attīstību. Sniegto pakalpojumu rezultātā tiek veicināta Latvijas lauku teritorijas līdzsvarota attīstība, sekmēta jaunu darbavietu radīšana, kā arī tiek veicināta lauku iedzīvotāju pārprofilēšanās uz jomām, kurās ir pieprasījums pēc darbaspēka. Tāpat lauku uzņēmēji, izmantojot uzņēmuma pakalpojumus, paaugstina savu efektivitāti un konkurētspēju. Normatīvajos aktos minēto valsts deleģēto funkciju veikšanai Zemkopības ministrija katru gadu slēdz līgumu ar LLKC, nosakot līgumā konkrētākus uzdevumus un pušu saistības. LLKC pamatdarbības mērķauditorija ir mazo un vidējo lauksaimniecības uzņēmumu, mežsaimniecības, zivsaimniecības un citu lauku uzņēmējdarbības jomu uzņēmumu īpašnieki un tajos strādājošie, lauksaimnieku sabiedrisko organizāciju pārstāvji, Vietējās rīcības grupas, kooperatīvu dalībnieki, mājražotāji, lauku teritorijās dzīvojošie.Valsts deleģēto funkciju un pakalpojumu pieejamību lauku iedzīvotājiem un uzņēmējiem nodrošina LLKC struktūrvienības visā Latvijas teritorijā.  **LLKC struktūrvienība** - **Tukuma reģionālais birojs** nomā no valsts SIA „Zemkopības ministrijas nekustamie īpašumi” nekustamo īpašumu Eduarda Veidenbauma ielā 9, Tukumā (2006.gada 28.februāra nomas līgums Nr.4-1-2006/30).  Nekustamais īpašums Eduarda Veidenbauma ielā 9, Tukumā (nekustamā īpašuma kadastra Nr. 9001 004 0684, zemes vienības kadastra apzīmējums 9001 004 0684 un būves kadastra apzīmējums 9001 004 0684 001) reģistrēts Tukuma pilsētas zemesgrāmatu nodalījumā Nr. 1000 0000 2825 uz valsts vārda Zemkopības ministrijas personā un atrodas valsts SIA „Zemkopības ministrijas nekustamie īpašumi” pārvaldīšanā. Nekustamo īpašumu LLKC izmanto kopš 2006. gada kā arī nodrošina nekustamā īpašuma uzturēšanu. 2008.gadā ēkas uzturēšanā ieguldīti ievērojami finanšu līdzekļi - 83019.14 LVL, jeb 118125.59 EUR (ēkas celtniecībā, elektroapgādes, ūdens un kanalizācijas, apsardzes un ugunsdrošības, žoga un gājēju celiņa izbūvei). Turklāt lai finansētu iepriekšminētos ieguldījumus, LLKC nācās daļēji piesaistīt kredītresursus. Tukuma konsultāciju birojs realizē Valsts lauku tīkla un Zivsaimniecības sadarbības tīkla pasākumus - informatīvie un izglītojošie pasākumi lauksaimniekiem, informatīvie pasākumi piekrastes zvejniekiem un akvakultūras uzņēmumiem. Birojā regulāri tiek rīkotas diskusijas un informatīvās tikšanās ar pašvaldību un nevalstisko organizāciju dalībniekiem par aktuāliem lauku attīstības un piekrastes attīstības jautājumiem un sadarbības iespējām starp organizācijām, uzņēmējiem. Kooperācijas, kopdarbības un produkcijas noieta, veicināšanai tiek rīkotas tikšanās un mācību semināri, lai aktivizētu lauku iedzīvotājus uzņēmējdarbības uzsākšanai un attīstībai. Telpas izmantotas arī atbalsta nodrošināšanai jaundibinātā aitkopības kooperatīva darbības uzsākšanai un potenciālā mājražotāju kooperatīva biedru sadarbības veidošanai. Lai veicinātu jauniešu iesaistīšanos uzņēmējdarbībā, sadarbībā ar Valsts lauku tīklu un Zivsaimniecības sadarbības tīklu, biroja telpās tiek realizēti pasākumi ,,Atbalsts lauku jauniešiem uzņēmējdarbības uzsākšanai” un ,,Atbalsts piekrastes jauniešiem zvejniecības tradīciju apguves un uzņēmējdarbības uzsākšanai”. Jaunās paaudzes izglītošanai un intereses radīšanai saimniekot lauku teritorijās, Tukuma konsultāciju birojs uzsācis sadarbību ar Mazpulku organizāciju, regulāri rīkojot izglītojošus seminārus, viktorīnas, interaktīvas nodarbības Mazpulku dalībniekiem. Tukuma konsultāciju biroja darbinieki sniedz informāciju, pakalpojumus un konsultācijas lauku attīstības, uzņēmējdarbības plānošanas, ekonomikas jautājumos lauku iedzīvotājiem un visiem interesentiem, kas vēlas sākt uzņēmējdarbību lauku teritorijās. **LLKC struktūrvienība** – **Balvu konsultāciju birojs**, kurš izveidots 1991.gadā, sniedz nozīmīgu ieguldījumu valsts deleģēto funkciju un pakalpojumu sniegšanā lauku iedzīvotājiem un uzņēmējiem. Kopš izveidošanas Balvu konsultāciju birojs savas darbības nodrošināšanai nomā telpas Lauku atbalsta dienesta ēkā Brīvības ielā 46a, Balvos, telpu nomu ar kopējo platību 119.50 m2. Tādējādi ēkas pirmajā stāvā tiek iznomātas 9 telpas.  Nekustamais īpašums Balvu ielā 46A, Balvos (nekustamā īpašuma kadastra Nr. 3801 503 0043, būves kadastra apzīmējums 3801 003 0478 001) reģistrēts Balvu pilsētas zemesgrāmatu nodalījumā Nr. 1000 0020 3478 uz valsts vārda Zemkopības ministrijas personā un atrodas Lauku atbalsta dienesta pārvaldīšanā. Tā kā minētais būvju īpašums atradās uz privātpersonai piederošas zemes (nekustamā īpašuma kadastra Nr. 3801 003 0478, zemes vienības kadastra apzīmējums 3801 003 0478) Balvu ielā 46A, Balvos, LLKC 2014.gada 13.maijā to nopirka īpašumā (reģistrēts Balvu pilsētas zemesgrāmatas nodalījumā Nr. 512), 2014.gada 13.maijā pirkuma līgums. Iepriekš LLKC minēto zemes vienību nomāja.  Balvu konsultāciju birojs no pašu finanšu līdzekļiem ir nodrošinājis nekustamā īpašuma uzturēšanu, veikti ieguldījumi telpu renovācijas un rekonstrukcijas darbos kopumā par summu bez PVN 30706,40 EUR.  **Mācību centrs „Pakalnieši”** atrodas Madonas novadā. Tas izveidots, lai īstenotu skolēnu, jaunatnes, ģimeņu un meža īpašnieku neformālo izglītošanu un konsultāciju sniegšanu par mežu un metodiskai palīdzības sniegšanai meža apsaimniekošanas jautājumos. Šajā nolūkā no Valsts meža dienesta tiek nomāts nekustamais īpašums „Pakalnieši”, kas atrodas Vestienas pagastā, Madonas novadā (2010.gada 26.marta līgums Nr.10-2). Nekustamais īpašums „Pakalnieši”, Vestienas pagastā, Madonas novadā (nekustamā īpašuma kadastra Nr. 7096 004 0101, zemes vienību kadastra apzīmējumi - 7096 004 0101, 7096 004 0109 un 7096 004 0110. Uz zemes vienības ar kadastra apzīmējumu 7096 004 0101 atrodas divas būves – būve ar kadastra apzīmējumu 7096 004 0101 001 (administratīvā ēka) un būve ar kadastra apzīmējums 7096 004 0101 002 (pirts) reģistrēts Vestienes pagasta zemesgrāmatu nodalījumā Nr. 1000 0015 2544 uz valsts vārda Zemkopības ministrijas personā. Nekustamais īpašums atrodas Valsts meža dienesta pārvaldīšanā. Minētie nekustamie īpašumi, kurus lieto LLKC Tukuma un Balvu konsultāciju biroji, darbības nodrošināšanai tiek nomāti no Zemkopības ministrijas pakļautībā esošā Lauku atbalsta dienesta, Valsts meža dienesta un Zemkopības ministrijas kapitālsabiedrības valsts SIA „Zemkopības ministrijas nekustamie īpašumi”. Lauku atbalsta dienests, Valsts meža dienests un Zemkopības ministrijas kapitālsabiedrība valsts SIA „Zemkopības ministrijas nekustamie īpašumi” minētos nekustamos īpašumus savu funkciju nodrošināšanai faktiski neizmanto. Zemkopības ministrija izvērtēja minēto valsts nekustamo īpašumu nepieciešamību LLKC valsts deleģēto uzdevumu  izpildē un nozarei svarīgo pakalpojumu nodrošināšanā un, ņemot vērā to, ka šos valsts nekustamos īpašumus LLKC ilgstoši faktiski izmanto savas darbības nodrošināšanai un apsaimnieko par saviem līdzekļiem un uzskata kā LLKC pamatkapitālā ir nepieciešami un lietderīgi ieguldīt šādus valsts nekustamos īpašumus, kas ierakstīti zemesgrāmatā valsts vārda Zemkopības ministrijas personā: 1) nekustamo īpašumu (nekustamā īpašuma kadastra Nr.9001 004 0684) – zemes vienību 0, 0990 ha platībā (zemes vienības kadastra apzīmējums 9001 004 0684) un būvi (būves kadastra apzīmējums 9001 004 0684 001) Ed.Veidenbauma ielā 9, Tukumā – 95 000 EUR vērtībā;2) nekustamo īpašumu (nekustamā īpašuma kadastra Nr.3801 503 0043) –būvi (būves kadastra apzīmējums 3801 003 0478 001) Brīvības ielā 46A, Balvos – 110 000 EUR vērtībā;3) nekustamo īpašumu „Pakalnieši” (nekustamā īpašuma kadastra Nr.7096 004 010 – trīs zemes vienības 2,2000 ha platībā (zemes vienību ar kadastra apzīmējumu 7096 004 0101 – 0,8000 ha, zemes vienību ar kadastra apzīmējumu 7096 004 0109 – 0,4 ha, zemes vienību ar kadastra apzīmējumu 7096 004 0110 – 1 ha) un trīs būves (būvju kadastra apzīmējumi 7096 004 0101 001, 7096 004 0101 002 un 7096 004 0110 001) Vestienas pagastā, Madonas novadā – 90 000 EUR vērtībā  Nekustamo īpašumu ieguldīšana LLKC pamatkapitālā ir nepieciešama: * lai turpmāk būtu iespēja ietaupīt izmaksas, ko novirzīt uzņēmuma attīstībai, kas samazinātu pakalpojumu pašizmaksu, līdz ar to valsts programmās īstenotajos pasākumos būtu nepieciešams mazāks finansējums no valsts.
* lai nodrošinātu LLKC valsts deleģēto funkcijas sekmīgu veikšanu, organizējot seminārus un apmācības lauku uzņēmējiem,
* lai paaugstināta uzņēmuma likviditāte un finanšu stabilitāte.

Ievērojot minēto, Zemkopības ministrija ir sagatavojusi Ministru kabineta rīkojuma projektu „Par valsts nekustamo īpašumu ieguldīšanu sabiedrības ar ierobežotu atbildību „Latvijas Lauku konsultāciju un izglītības centrs” pamatkapitālā”. Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets vai attiecīgās atvasinātas publiskas personas lēmējinstitūcija. Valsts nekustamo īpašumu ieguldīšanas rezultātā palielināsies LLKC pamatkapitāls un valstij piederošo LLKC kapitāla daļu skaits, par ko LLKC otrs dalībnieks – biedrība „Latvijas Zemnieku Federācija” neiebilst. Pēc minētos valsts nekustamos īpašumus ieguldīšanu LLKC pamatkapitālā LLKC pamatkapitāls sastādīs EUR 1 139 326,46, Zemkopības Ministrijai - EUR 1 131580,31, t.i. 99,32%, Zemnieku federācijai - EUR7746,11, t.i. 0.68%.  |
| 3. | Projekta izstrādē iesaistītās institūcijas |  Zemkopības ministrija un SIA „Latvijas Lauku konsultāciju un izglītības centrs” |
| 4. | Cita informācija | LLKC 2014.gada 1.maijā noslēdza pirkuma līgumu Nr.9-9/28 par ½ domājamās daļas nekustamā īpašuma, kas sastāv no zemes vienības 1614 m2 platība, iegādi Brīvības ielā 46A, Balvos, Balvu novadā, kadastra Nr. 38010030478 uz kuras atrodas būve ar kadastra apzīmējumu 3801 003 0478 00.Otra ½ domājama daļa no iepriekš minētā nekustamā īpašuma uz šo brīdi atzīstama par bezmantinieka mantu. Lai atzītu nekustamo īpašumu par bezmantinieka mantu, LLKC vērsīsies ar iesniegumu pie valsts notāra par mantojuma izsludināšanu. Ņemot vērā, ka 7 gadu laikā nav uzsākta mantojuma lieta un mantinieki uz šo nekustamo īpašumu nav pieteikušies, līdz ar to zvērināts notārs taisīs notariālo aktu par mantojuma lietas izbeigšanu. Ar dienu, kad tiks taisīts notariālais akts par mantojuma lietas izbeigšanu mantojums kļūs par bezmantinieka mantu un to atsavina saskaņā ar 2013.gada 2.jūlija Ministru kabineta noteikumu Nr.364 "Noteikumi par zvērināta tiesu izpildītāja rīcību ar bezmantinieku mantu" paredzēto kārtību.  Tā, ka LLKC pieder ½ domājamās daļas iepriekš minētā nekustamā īpašuma, saskaņā ar Civillikuma [1073.panta](http://likumi.lv/doc.php?id=90221#p1073.1) pirmajā daļā minēto, LLKC ir pirmpirkuma tiesības uz otras ½ domājamās daļas iegūšanu. Līdz ar to LLKC otru domājamo daļu nekustamā īpašuma iegūs veicot atsavināšanu, kā bezmantinieka mantai.Līdz ar pamatkapitāla palielināšanu tiks uzsākts process pamatkapitāla pārreģistrēšanai uz EUR, kā arī pamatkapitāla nominālvērtības pārrēķināšanas, līdz ar to sadalījums būs sekojošs (skaitļi ir izteikti EUR):

|  |  |  |  |
| --- | --- | --- | --- |
|  | Daļu skaits | Nominālvērtība | Kopējā vērtība |
| ZM | 1 131 580 | 1.00 | 1 131 580 |
| LZF | 7 746 | 1.00 | 7 746 |
| Kopā | 1 139 326 |  x | 1 1393 26 |

  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ietekmēs Latvijas lauksaimniekus un lauku uzņēmējus, jo kapitālsabiedrība sniedz konsultācijas un izglīto lauku uzņēmējus, lauksaimniecības produkcijas ražotājus un pārstrādātājus dažādās jomās, t.i., par juridiskiem, grāmatvedības, auditorpakalpojumu, datorpakalpojumu, zinātniskās pētniecības darbu, arhitektūras un projektēšanas pakalpojumu jautājumiem.  |
| 2. | Tiesiskā regulējuma ietekme uz tautsaimniecību un administratīvo slogu | Saglabāsies uzņēmējdarbības vide, un lauku uzņēmēji varēs turpināt attīstību. Netiek izveidotas jaunas valsts institūcijas vai paplašinātas esošo institūciju funkcijas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību akts tiks publicēts oficiālajā izdevumā „Latvijas Vēstnesis” un elektroniski tīmekļa vietnē www.vestnesis.lv. |

*VII sadaļa – projekts šo jomu neskar.*

 Zemkopības ministrs J.Dūklavs

26.09.2014. 10:31

2466

Girsa

67027517, Galina.Girsa@zm.gov.lv